CELEX: 31987R1997
Language: el
Date: 1987-07-07 00:00:00
Title: Κανονισμός (ΕΟΚ) αριθ. 1997/87 της Επιτροπής της 7ης Ιουλίου 1987 για τροποποίηση του κανονισμού (ΕΟΚ) αριθ. 3587/86, που καθορίζει τους συντελεστές προσαρμογής που θα εφαρμοστούν στην τιμή αγοράς στον τομέα των οπωροκηπευτικών όσον αφορά τις τομάτες

Avis juridique important

|

31987R1997

Κανονισμός (ΕΟΚ) αριθ. 1997/87 της Επιτροπής της 7ης Ιουλίου 1987 για τροποποίηση του κανονισμού (ΕΟΚ) αριθ. 3587/86, που καθορίζει τους συντελεστές προσαρμογής που θα εφαρμοστούν στην τιμή αγοράς στον τομέα των οπωροκηπευτικών όσον αφορά τις τομάτες  

Επίσημη Εφημερίδα αριθ. L 188 της 08/07/1987 σ. 0029 - 0029 Φινλανδική ειδική έκδοση: Κεφάλαιο 3 τόμος 24 σ. 0018  Σουηδική ειδική έκδοση: Κεφάλαιο 3 τόμος 24 σ. 0018 

***** ΚΑΝΟΝΙΣΜΟΣ (ΕΟΚ) αριθ. 1997/87 ΤΗΣ ΕΠΙΤΡΟΠΗΣ  της 7ης Ιουλίου 1987  για τροποποίηση του κανονισμού (ΕΟΚ) αριθ. 3587/86, που καθορίζει τους συντελεστές προσαρμογής που θα εφαρμοστούν στην τιμή αγοράς στον τομέα των οπωροκηπευτικών όσον αφορά τις τομάτες  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1926/87 (2),και ιδίως το άρθρο 16 παράγραφος 4,  Εκτιμώντας:  ότι ο κανονισμός (ΕΟΚ) αριθ. 3587/86 της Επιτροπής της 20ής Νοεμβρίου 1986 (3), καθορίζει τους συντελεστές προσαρμογής που θα εφαρμοσθούν στις τιμές αγοράς των προϊόντων που παρουσιάζουν διαφορετικά χαρακτηριστικά από εκείνα του προϊόντος που έχει ληφθεί υπόψη για τον καθορισμό της τιμής βάσεως·  ότι, βάσει του άρθρου 15 παράγραφος 3 του κανονισμού (ΕΟΚ) αριθ. 1035/72, για τις τομάτες, κατά τον Αύγουστο και Σεπτέμβριο, μπορούν να πραγματοποιηθούν αποσύρσεις για τα προϊόντα που δεν ανταποκρίνονται στις απαιτήσεις συσκευασίας και διατηρήσεως που προβλέπονται στις ποιοτικές προδιαγραφές, και στην περίπτωση αυτή οι τιμές στις οποίες αποσύρονται τα προϊόντα υπολογίζονται με εφαρμογή ειδικών συντελεστών προσαρμογής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα ΙΙ του κανονισμού (ΕΟΚ) αριθ. 3587/86 τροποποιείται ως εξής:  1. Στον τίτλο «τομάτες (σε συσκευασία)», οι όροι «σε συσκευασία» διαγράφονται.  2. Προστίθεται το ακόλουθο στοιχείο δ):  «δ) τρόπος συσκευασίας:  - σε μέγιστη συσκευασία 15 kg καθαρού βάρους 1,00.  Μόνο για τους μήνες Αύγουστο και Σεπτέμβριο σύμφωνα με το άρθρο 15 παράγραφος 3 του κανονισμού (ΕΟΚ) αριθ. 1035/72:  - σε συσκευασία μεγαλύτερη από 15 kg καθαρού βάρους ή χύμα στο μέσο μεταφοράς 0,80».  Άρθρο 2  Ο παρών κανονισμός αρχίζει να ισχύει την 1η Αυγούστου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 183 της 3. 7. 1987.  (2) ΕΕ αριθ. L 334 της 27. 11. 1986, σ. 1.